《雷隐象车音》
宋代·林希逸

不听车音久，逍遥独倚台。远闻疑所象，细认隐其雷。

不怒声初疑，遥闻妾自猜。轻移莲步出，空喜玉舆来。

只谓君王顾，因知神女推。千金谁买赋，会使圣心回。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。